|  |  |  |  |
| --- | --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ & ΘΡΗΣΚΕΥΜΑΤΩΝ**  **------**  ΠΕΡΙΦΕΡΕΙΑΚΗ ΔΙΕΥΘΥΝΣΗ Α/ΘΜΙΑΣ & Β/ΘΜΙΑΣ ΕΚΠΑΙΔΕΥΣΗΣ ΚΕΝΤΡΙΚΗΣ ΜΑΚΕΔΟΝΙΑΣ  2ο ΠΕΡΙΦΕΡΕΙΑΚΟ ΚΕΝΤΡΟ  ΕΚΠΑΙΔΕΥΤΙΚΟΥ ΣΧΕΔΙΑΣΜΟΥ  (ΠΕ.Κ.Ε.Σ.)  **------** | |  | **ΕΠΕΙΓΟΝ** |
| Σταυρούπολη, 19-11-2019 |
| Αρ. Πρωτ.: 1267 |
|  |
| **ΠΡΟΣ:** Δ/νσεις Α/θμιας Εκπ/σης Χαλκιδικής, Πιερίας, Ημαθίας, Κιλκίς, Πέλλας και Σερρών  **Κοιν.:**  Σχολικές μονάδες A/θμιας Εκπ/σης Χαλκιδικής, Πιερίας, Ημαθίας, Κιλκίς, Πέλλας και Σερρών  (δια των Διευθύνσεων)  Εκπαιδευτικούς κλ. ΠΕ91 – Θεατρικής Αγωγής **συμπεριλαμβανομένων των εκπαιδευτικών ΕΣΠΑ Γενικής & Ειδικής Αγωγής, ΔΥΕΠ**  (δια των Σχολείων)  1ο, 3ο & 4ο ΠΕ.Κ.Ε.Σ. Κ. Μακεδονίας  Π.Δ.Ε. Κ. Μακεδονίας |
| Ταχ. Δ/νση: | Κολοκοτρώνη 22 |
|  | 56430 Σταυρούπολη |
| Πληροφορίες:  Τηλέφωνο: | Σταμνά Χριστίνα  2310643065 |
| Fax: | 2310643056 |
| Ηλ. διεύθυνση: | [2pekes@kmaked.pde.sch.gr](mailto:2pekes@kmaked.pde.sch.gr) |
| Ιστοσελίδα: | www.kmaked.gr/2pekes |

**ΘΕΜΑ: «Εορτασμός της Παγκόσμιας Ημέρας Θεάτρου στην Εκπαίδευση και πρόσκληση εκπαιδευτικών κλ. ΠΕ91 – Θεατρικής Αγωγής σε σχετική επιμορφωτική συνάντηση»**

**Σχετικά**: Πράξη 20/24-10-2019 του 2ου ΠΕ.Κ.Ε.Σ. Κ. Μακεδονίας

Για τον εορτασμό της **Παγκόσμιας Ημέρας Θεάτρου στην Εκπαίδευση** στις 27 Νοεμβρίου καλούμε τους εκπαιδευτικούς κλ. ΠΕ91 – Θεατρικής Αγωγής να οργανώσουν από τις 27 Νοεμβρίου ως τις 11 Δεκεμβρίου 2019 βιωματικές ενδοσχολικές ή/και διασχολικές δραστηριότητες με θέμα την αποδοχή της διαφορετικότητας για την πρόληψη του σχολικού εκφοβισμού.

Οι εκπαιδευτικοί Θεατρικής Αγωγής, που ενδιαφέρονται να αναλάβουν σχετική δράση, καλούνται να συμπληρώσουν μια **ξεχωριστή φόρμα συμμετοχής στον εορτασμό της Παγκόσμιας Ημέρας για κάθε ένα από τα σχολεία τους** που θα συμμετάσχουν: <https://forms.gle/4TJREbBZV4FGcaqcA>

Σημειώνεται ότι μετά τη συμπλήρωση της παραπάνω φόρμας θα σταλεί σχετικό εκπαιδευτικό υλικό στην ηλεκτρονική διεύθυνση του/της κάθε συμμετέχοντα/ουσας.

Θα δοθεί, επίσης, **Βεβαίωση Συμμετοχής**, όταν συμπληρωθεί από τον/τη συμμετέχοντα/ουσα η τελική φόρμα καταγραφής των δράσεων ανά σχολείο. Η αποστολή φωτογραφιών και βίντεο από τις δράσεις (διάρκειας ως 3΄) στο [dramaeducation2019@gmail.com](mailto:dramaeducation2019@gmail.com) (ή μέσω WeTransfer) ως τις 18 Δεκεμβρίου 2019 είναι προαιρετική και προϋποθέτει τη γραπτή γονική συγκατάθεση όλων των μαθητών/τριών. Για διευκρινίσεις είμαι στη διάθεσή σας μέσω της παραπάνω ηλεκτρονικής διεύθυνσης και του κινητού τηλεφώνου 6944552265.

Ευχαριστούμε εκ των προτέρων τη Διεύθυνση και τον Σύλλογο Διδασκόντων κάθε σχολικής μονάδας για τη διευκόλυνση των εκπαιδευτικών Θεατρικής Αγωγής, που θα συμμετάσχουν στον εορτασμό της Παγκόσμιας Ημέρας Θεάτρου στην Εκπαίδευση.

Τέλος, προτείνεται **προαιρετική βιωματική επιμόρφωση** των εκπαιδευτικών κλ. ΠΕ91 της Π.Δ.Ε. Κεντρικής Μακεδονίας την **Πέμπτη 21 Νοεμβρίου 2019 στη** **Βιβλιοθήκη του Συγκροτήματος ΕΠΑ.Λ./Ε.Κ. Σταυρούπολης** (Θράκης 4, Σταυρούπολη) σύμφωνα με το ακόλουθο πρόγραμμα:

1. **ώρα 15:00 – 17:30** με θέμα «Διαθεματικό σχέδιο εργασίας με τεχνικές του εκπαιδευτικού δράματος για την αποδοχή της διαφορετικότητας στις τάξεις **Α΄ – Β΄ Δημοτικού** με σκοπό την πρόληψη του σχολικού εκφοβισμού»,
2. **ώρα 17:30** **– 20:00** με θέμα «Διαθεματικό σχέδιο εργασίας με τεχνικές του εκπαιδευτικού δράματος για την αποδοχή της διαφορετικότητας στις τάξεις **Γ΄ – Δ΄ Δημοτικού** με σκοπό την πρόληψη του σχολικού εκφοβισμού».

Σημειώνεται ότι θα δοθούν **Βεβαιώσεις Συμμετοχής**. Απαραίτητη η δήλωση συμμετοχής στην επιμόρφωση έως και την Πέμπτη 21 Νοεμβρίου 2019 στις 12:00 στον ακόλουθο σύνδεσμο: <https://forms.gle/MVhB5WKC9NFEWoH99>

Παρακαλούμε να ενημερωθούν οι εκπαιδευτικοί Θεατρικής Αγωγής τόσο **ενυπόγραφα όσο και με την αποστολή του παρόντος εγγράφου στις ηλεκτρονικές διευθύνσεις τους.**

Η Συντονίστρια Ε.Ε. κλ. ΠΕ91

Μαρία – Αλεξάνδρα Κουμανάκου